stanford-oval/wikipedia huggingface dataset:
גרר הידרודינמי

על כל גוף הנמצא בתוך זורם יחולו כוח גְּרָר הִידְרוֹדִינָמִי ומומנטים כתוצאה מהזרימה סביבו. גודל הכוח יהיה תלוי במהירות הזרימה יחסית  {\vec {U}}, צורת הגוף ותכונות הזורם  \rho ,\mu  וכדומה. אם לגוף צורה שרירותית, יחולו על הגוף מומנטים וכוחות בשלושת כיווני הצירים (ראו תמונה).
נהוג לבחור בציר המקביל לכיוון החיובי של הזרימה כך שהכוח בכיוון ציר זה יכונה 'כוח גרר'.כוח זה מהווה בור אנרגטי בזרימה. המומנט בציר זה נקרא 'מומנט סיבוב'. 
כוח חשוב נוסף המאונך לכיוון הזרימה המשמש לנשיאת משקל הגוף, נקרא כוח עילוי. המומנט בציר זה נקרא 'מומנט פיתול'.
מרכיב נוסף, הוא כוח צד. כוח זה אינו בור או מקור אנרגטי. המומנט בציר זה נקרא 'מומנט הרמה'.
כאשר הגוף הנמצא בזרימה הוא סימטרי במישור העילוי-גרר, כדוגמה מטוס, רכב או אונייה, כוח הצד ומומנטי הסיבוב והפיתול נעלמים כך שהבעיה הופכת דו-ממדית: כוח עילוי, כוח גרר ומומנט הרמה.
תמונה א. תיאור כוח הגרר על גוף שרירותי
רקע פיזיקלי

כוח הגרר אינו מופיע בצורה מפורשת במשוואות נאוויה-סטוקס, אלא מתקבל מפתרון מלא שלהן (שדה המהירויות ושדה לחצים) כתוצאה מתנאי הגבול  {\vec {v}}=0 (אי חדירה ואי החלקה על משטח הגוף). כלומר, כדי לקבל את ערך כוח הגרר האינטגרלי, יש לסכום את כל המאמצים (מאמצי הגזירה המשיקיים ומאמצי הלחץ המאונכים) על משטח הגוף בצורה הבאה,
F_{D}=\iint _{S}P\cdot {\hat {n}}dS+\mu \iint _{S}\nabla (u)\cdot {\hat {n}}dS
למשוואות נאוויה-סטוקס לא קיים פתרון כללי ידוע, אלא רק תחת הנחות מסוימות המאפשרות פתרונות עבור מקרים אחדים, ומכאן שלא ניתן למצוא את ערך כוח הגרר.
כאשר ניתן לעשות שימוש בהנחות סבירות למציאת שדה מהירויות ולחצים, בהינתן שהגוף עליו פועל כוח הגרר הוא מורכב גאומטרית (לדוגמה עלווה של עץ) תצריך מציאת ערך כוח הגרר כוח מחשוב אדיר. לפיכך, נוסחו במהלך ההיסטוריה של חקר הגרר, מספר מודלים שונים לביטוי הגרר על גופים שונים תחת תנאי זרימה שונים.
המודל הקלאסי

המודל הקלאסי אותו ניסח לורד ריילי (Rayleigh) מתאים לגופים הנמצאים תחת משטר זרימה בעל מספר ריינולדס,  Re\gg 1 (כלומר, השפעות הצמיגות זניחות) נראה כך:
Drag=0.5\rho C_{D}AU^{2}
כאשר,  \rho  היא צפיפות הזורם,  U היא מהירות הזרימה ה"חופשית" (כלומר רחוק מהגוף עליו פועל הגרר),  C_{D} הוא מקדם הגרר (אופייני לכל צורה ותנאי זרימה) ו־ A הוא גודל גאומטרי המאפיין את הצורה.
בדרך־כלל הגודל  A הוא אחד משלושת הגדלים הבאים:
שטח חתך המאונך לציר הזרימה (מתאים לגופים בעלי נפח כגון: גליל, כדור, כלי רכב, טילים)
שטח הצורה ממבט על (מתאים לכנפיים של מטוס או ציפור)
שטח פנים (מתאים לצורות מורכבות כגון עלוות עצים)
מקדם כוח הגרר

בספרות קיים מספר רב של ערכים סמי-אנליטיים ואמפיריים עבור מקדם כוח הגרר תחת תנאי זרימה שונים וצורות הנדסיות שונות. מקדם הגרר מוגדר כיחס בין הפרשי הלחצים של הצורה (למשל לפני ואחרי הקוביה) לבין האנרגיה הקנטית (חצי המהירות בריבוע, שכאמור מורכבת מהמהירות הממוצעת והטורבולנטית). מקדמי הגרר המדוברים הם למעשה ממוצע מרחבי של מקדמי הגרר ולמעשה ללא המיצוע מקדם הגרר משתנה במרחב, לדוגמה מקדם הגרר במרכז הקוביה הוא שונה ממקדם הגרר בקצה הקוביה. נתבונן כדוגמה במקדם כוח הגרר על ספירה (ראה גרף א,). ניתן לראות בגרף א' את מקדם כוח הגרר כתלות במספר ריינולדס  Re. במספרי ריינולדס נמוכים הזרימה מסביב לספירה אינה מתנתקת מפני השטח שלו, השובל הוא למינרי ורוב כוח הגרר נובע מחיכוך (ראה חוק סטוקס - במידע נוסף). ניתן להראות כי מקדם הגרר במשטר זרימה זה מתנהג לפי  C_{D}=24/Re. (נשים לב כי כאשר  C_{D}\propto 1/Re אז  F_{D}\propto U) 
ככל שעולה מספר ריינולדס עד לערך של  Re\cong 1000, מקדם כוח הגרר יורד אך לא בקצב שמנבא חוק סטוקס. שובל טורבולנטי מתפתח וגדל בחלקה האחרי של הספירה בזמן שנקודת ההיפרדות של קווי הזרימה מפני שטח הכדור מתקדמת מחלקו האחורי לכיוון חלקו הקדמי. הלחץ בשובל נמוך יחסית ללחץ הנבנה בקדמת הספירה כך שב  Re\cong 1000 95% מכוח הגרר נובע מהפרשי לחצים. ב  10^{3}<Re<3\times 10^{5} מקדם כוח הגרר כמעט קבוע וכי בחלקה האחורי של הספירה ישנו שובל ערבולי. נשים לב כי כאשר  C_{D}\propto Const. אז  F_{D}\propto U^{2}.
במספרי ריינולדס  Re>\backsim 3\times 10^{5}, מתרחשת תופעת מעבר ושכבת הגבול על חלקה הקדמי של הספירה הופך טורבולנטי. נקודת ההיפרדות של קווי הזרימה נעה ממרכזו בכיוון מורד הזרימה על פני הכדור כך שאזור השובל קטן, הגרר נטו הפועל על הספירה קטן ומקדם הגרר יורד באופן פתאומי בהתאמה. 
מהירות הזרימה בה מתרחש מעבר זה תלויה בחיספוס הספירה (חספוס משטחים) ומאפייני הזרימה הפוגשת את הספירה. לדוגמה, תפקידן של הגומחות הקטנות שבפני כדור גולף הוא לגרום למעבר מהיר יותר לשכבת גבול עירבולית ובכך להוריד את הגרר הפועל על הכדור.
הערות שוליים

↑  ראה פרק 7 בספר 2 "Newton's Principia Mathematica"
ערכים ספרותיים עבור מקדם כוח הגרר
ערכים אמפיריים עבור מקדם גרר כפונקציה של מספר ריינולדס. הקו המלא מייצג ספירה חלקה והקו השבור מייצג ספירה מחוספסת. המספרים לאורך הקווים מייצגים שינוי במשטר הזרימה והשינויים במקדם הגרר בהתאם. 2: זרימה צמודה (זרימת סטוקס) וזרימה מנותקת יציבה 3: זרימה מנותקת עם שכבת גבול למינרית במעלה ההיתנקות היוצרת שובל ערבולים סדורים. 4: זרימה מנותקת עם שיכבת גבול במעלה ההיתנתקות והזרימה בשובל היא טורבולנטית. 5: זרימה מנותקת על קריטית עם שכבת גבול טורבולנטית
הבדלים ברורים בנקודות התנקות הזרימה מהכדור בין שכבת גבול למינרית (a) לשכבת גבול טורבולנטית (b) שנוצרה עקב הוספה של אזור מחוספס בקדמת הכדור
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
המפלגה האסלאמית של טורקיסטן

| --- | --- |
דגל הארגון במופע שחורדגל הארגון במופע שחור
 תקופת הפעילות:  1997–הווה (כ־28 שנים)
 אידאולוגיה:  לאומנות אויגורית אסלאמיזם סוני הג'יהאד הסלפי ח'ליפות עולמית
 אזורי פעילות:  הרפובליקה העממית של סין  סין (שינג'יאנג) סוריה סוריה פקיסטן פקיסטן (צפון וזיריסטן) אפגניסטן אפגניסטן טורקיה טורקיה 
 בעלי ברית:  טורקיה ארגון הביון הלאומי אל-קאעידה אל-קאעידה 
 מתנגדים:  הרפובליקה העממית של סין  סין פקיסטן פקיסטן אפגניסטן אפגניסטן סוריה סוריה חזבאללה חזבאללה איראן משמרות המהפכה 
 
דגל המפלגה האסלאמית של טורקיסטן
המפלגה האסלאמית של טורקיסטן (באויגורית: تۈركىستان ئىسلام پارتىيىسى, בערבית: الحزب الإسلامي التركستاني, "חיזבּ אל-אסלאמי אל-טורקיסטאני", באנגלית: Turkistan Islamic Party או TIP, בטורקית: Türkistan İslam Cemaati), נקראה בעבר גם המפלגה האסלאמית של מזרח-טורקיסטן, התנועה האסלאמית של מזרח טורקיסטן ובשמות נוספים, הוא שמו של ארגון מיליטנטי בדלני אסלאמי שנוסד על ידי ארגוני טרור אויגורים במערב סין.
מנהיג הארגון מאז 2013, הוא עבדוללה מנסור.
המטרות המוצהרות של הארגון הן:
עצמאות של "מזרח-טורקיסטן" על שטח הנמצא במערב סין
ייסוד מדינה אסלאמית על כל מרכז אסיה
ייסוד ח'ליפות אסלאמית
הממשל בסין מגדיר אותו ארגון טרור ובדו"ח שפרסם בשנת 2002 פורטו כ-200 מעשי טרור שבוצעו על ידי הארגון בין השנים 1990–2001, בהם נרצחו 162 אנשים ונפצעו 440.
לאחר פיגועי 11 בספטמבר, הארגון הוגדר ארגון טרור גם על ידי אוזבקיסטן, קזחסטן, רוסיה, קירגיזסטן, איחוד האמירויות הערביות, אפגניסטן, פקיסטן וארצות הברית.
ערך זה הוא קצרמרבנושא ארגונים ובנושא טרור. אתם מוזמנים לתרום לוויקיפדיה ו.
איי ג'יי באקלי

| --- | --- |

 לידה:  9 בפברואר 1977 (בן 47) דבלין, אירלנד 
 מדינה:  קנדה 
 השכלה:  St. Thomas More Collegiate 
 תקופת הפעילות:  מ-1994 
 מספר צאצאים:  3 
 www.ajbuckley.net
 
אלן ג'ון באקלי (באנגלית: Alan John Buckley, נולד ב-9 בפברואר 1977) הוא שחקן ומדבב אירי-קנדי. הוא ידוע בתפקידו טכנאי מעבדת הפשע החנון אדם רוס בסדרת הטלוויזיה "CSI: ניו יורק" ובתור סוני קווין בסדרת הטלוויזיה "אריות הים".
ביוגרפיה

באקלי נולד ב-9 בפברואר 1977 בדבלין, אירלנד. הוא היגר בגיל שש עם משפחתו לווייט רוק, קולומביה הבריטית, קנדה.
בשנות העשרה שלו, הוא החל את קריירת המשחק שלו בסדרת הטלוויזיה האודיסיאה ואחריה ביצע תפקידי אורח בתיקים באפילה ומילניום.
באקלי למד בסנט תומאס מור קולג' בברנבי, ליד ונקובר, קנדה.
קריירה

באקלי הופיע בסרט המדע הבדיוני משנת 1998, Disturbing Behavior, לצד השחקנית קייטי הולמס. ב-2001 שיחק בסרט האינדי Extreme Days סרט קומדיה-דרמה-רומנטי. בשנת 2005, לבאקלי הוצע התפקיד של אדם רוס בדרמת הפשע המצליחה CSI: ניו יורק. הוא היה אמור להיות תפקיד בתפקיד קצר, אבל עד סוף העונה השלישית של התוכנית ב-2007, הוצע לו חוזה לחמש שנים. לפני שקיבל את התפקיד של אדם רוס, באקלי הופיע כדמות אחרת ב-CSI המקורית בפרק משנת 2004.
כמדבב נתן את קולו בין השאר לדמויות בסרטים תזיזו ת'רגליים, הדינוזאור הטוב ובסדרות צבי הנינג'ה ווולברין והאקס-מן.
באקלי מככב בתור סוני קווין בסדרה אריות הים, סדרת טלוויזיה דרמה צבאית אמריקאית שהוצגה לראשונה ב-CBS במשך ארבע עונות ועברה ל- Paramount + לעונות החמישית והשישית.
חיים אישיים

באקלי הציע נישואין לחברתו מזה שנתיים, אביגיל אוצ'ה ב-31 בדצמבר 2012 בזמן חופשה בהוואי. ב-3 בספטמבר 2013 הודיע באקלי שהם מצפים לתינוקת.  בני הזוג קיבלו את פני בתם ב-19 בינואר 2014. ב-24 באוקטובר 2014 בהיותו בניו זילנד, באקלי שבר את זרועו ורגלו בזמן שברח במהלך "אירוע הפחדה".
ב-2019, באקלי שיחק במהלך משחק הסלבריטאים של ה-NBA באולסטאר בקולוסיאום של בוג'נגלס בשארלוט, צפון קרוליינה.
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 1998 | התנהגות מטרידה | צ'ארלס "צ'אג" רומן |  |
| 2000 | ההמון | וויין |  |
| 2001 | העזובה | מִיקרוֹפוֹן |  |
| 2001 | XCU: אקסטרים קלוז אפ | טרנס 'טי בון' טאקר |  |
| 2001 | ימים אקסטרים | וויל דוידסון |  |
| 2002 | לצרוח לשמע הצפצוף | פיטר |  |
| 2002 | 10:30 צ'ק-אאוט | אלכס |  |
| 2002 | מכונית כחולה | טְפִיחָה |  |
| 2002 | משאלת לב | האווי |  |
| 2002 | קדחת בנות | ג'סי |  |
| 2002 | Nightstalker | סומו |  |
| 2004 | בידי האויב | USS Swordfish: קצין רפואי |  |
| 2004 | בר רומיס | רינו ריצולה |  |
| 2006 | ג'ימי וג'ודי | חבר |  |
| 2006 | מה עשית? | גרג פורטר |  |
| 2006 | תזיזו ת'רגליים | מספר תפקידי קול |  |
| 2006 | Walking Tall: The Payback | הארווי מוריס |  |
| 2007 | אוכל החטאים האחרון | אנגור פורבס |  |
| 2007 | התיבה | דני שאמוס |  |
| 2010 | סקייטלנד | טדי טולוס |  |
| 2010 | דואר חג המולד | מאט סנדרס |  |
| 2011 | נבואת יום הדין | אריק פוקס |  |
| 2015 | בית גיהנום מתוק | מרפי |  |
| 2015 | הדינוזאור הטוב | נאש | דיבוב |
פילמוגרפיה > טלוויזיה

| שנה | שם התוכנית | תפקיד | הערות |
| --- | --- | --- | --- |
| 1994 | The Disappearance of Vonnie | רובי | סרט טלוויזיה |
| 1995 | מי מפחד מהחושך? | לוני | בפרק: "The Tale of the Manaha" |
| 1996 | תיקים באפילה | "הבחור" | בפרק: "War of the Coprophages" |
| 1997 | Millennium | ג'וש | בפרק: "Weeds" (uncredited) |
| 1997 | North of 60 | ריקי | בפרק: "Ghosts" |
| 1998 | Night Man |  | בפרק: "It Came from Out of the Sky" |
| 1999 | In a Class of His Own | ג'ייק מת'סון | סרט טלוויזיה |
| 2000 | NYPD Blue | רוג'ר | בפרק: "Goodbye Charlie" |
| 2001 | ג'ק וג'יל | מיטצ' | בפרק: "And Nothing But the Truth" |
| 2001 | Motocrossed | ג'ימי באטלס | סרט טלוויזיה |
| 2001 | Murphy's Dozen | שון מרפי | סרט טלוויזיה |
| 2002 | Haunted | בריאן יואיט | בפרק: "Grievous Angels" |
| 2003 | ללא עקבות | ריצ'י דובסון | בפרק: "Underground Railroad" |
| 2003 | המחוז | גיינס | בפרק: "The Kindness of Strangers" |
| 2003 | Silent Warnings | ליין | סרט טלוויזיה |
| 2004 | CSI | טד מרטין | בפרק: "Crow's Feet" |
| 2004 | The Collector | The Devil / Bill Diggs | בפרק: "The Old Man" |
| 2005 | Manticore | Pvt. Sulley | סרט טלוויזיה |
| 2005 | Fat Actress | McG Stand-In | בפרק: "Charlies Angels or Too Pooped to Pop" |
| 2005–2013 | CSI: ניו יורק | אדם רוס |  |
| 2006–2014 | על טבעי | Ed Zeddmore | 5 בפרקs |
| 2007 | הפמליה | Dave | בפרק: "Snow Job" |
| 2007 | בונז | Dan | בפרק: "The Glowing Bones in 'The Old Stone House'" |
| 2008–2009 | וולברין והאקס-מן | Toad / Mortimer Toynbee | קול, recurring role |
| 2009 | The Super Hero Squad Show | Toad, Melter, Klaw, Batroc the Leaper | קול |
| 2012 | צבי הנינג'ה | Pete | קול |
| 2012 | Flashpoint | Harold Beamer | בפרק: "Fit for Duty" |
| 2013 | Longmire | Keith Dixon | בפרק: "Natural Order" |
| 2014 | צדק פרטי | Danny Crowe | 9 פרקים |
| 2015 | המנטליסט | Aaron "Ace" Brunell | בפרק: "Nothing Gold Can Stay" |
| 2015 | Murder in the First | Marty 'Junior' Mulligan | עונה 2 |
| 2015 | נרקוס | Kevin Brady | בפרק: "Descenso" |
| 2015 | Blue Bloods | Sgt. Mulvey | בפרק: "Unsung Heroes" |
| 2015 | הוואי חמש-אפס | Julius Brennan | בפרק: "E 'Imi pono" |
| 2017 | Pure | Det. Bronco Novak | תפקיד ראשי, עונה 1 |
| 2017–2024 | אריות הים | סוני קווין | תפקיד ראשי |
הערות שוליים

↑  "A.J. Buckley: Biography, Latest News & Videos".
↑  "A.J. Buckley". CBS. נבדק ב-21 בדצמבר 2020. {{cite web}}:  (עזרה)
1 2  Levine, Sheri (26 January 2009).
↑  "A.J. Buckley--CSI: NY".
↑  De Leon, Kris (22 August 2007).
↑  CSI: NY star AJ Buckley says strike 'hurting everybody'"(הקישור אינו פעיל, July 2021).
↑  Ausiello, Michael (12 במאי 2017). "CBS Orders Boreanaz' SEAL Team, Moore's S.W.A.T., Cumming's Instinct, Piven's Wisdom, Plus 2 Comedies". TVLine. {{cite web}}:  (עזרה)
↑  Levin, Gary (9 במאי 2019). "CBS renews 'Madam Secretary,' 'MacGyver,' 'Bull,' 'SEAL Team,' 'SWAT' and 'Hawaii Five-0'". USA TODAY. נבדק ב-9 במאי 2019. {{cite web}}:  (עזרה)
↑  Chen, Joyce (2 January 2013). "A. J. Buckley, CSI: NY Star, Proposes to Girlfriend Abigail Ochse During Hawaiian Holiday". Us Weekly. Retrieved 2 January 2013.
↑  Takeda, Allison (3 September 2013).
↑  Ossad, Jordana (19 January 2014).
↑  Nzherald, (29 October 2014) .
↑  release, Official. "ESPN and NBA announce celebrity rosters and coaches for 2019 NBA All-Star Celebrity Game presented by Ruffles exclusively on ESPN". NBA.com (באנגלית). נבדק ב-24 בפברואר 2019. {{cite web}}:  (עזרה)
↑  Buckley, A. J. (December 2011/January 2012).
↑  Mitovich, Matt Webb (2 באוקטובר 2015). "Blue Bloods Recruits AJ Buckley to Clash With Jamie Reagan". TVLine. נבדק ב-19 בנובמבר 2018. {{cite news}}:  (עזרה)
| --- | --- |
בקרת זהויות :  PLWABN: 9810695606705606  BNE: XX854536  BnF: cb155526973 (data)  GND: 1019861681  ISNI: 0000 0000 7849 8460  LCCN: no2009160319  MusicBrainz: 519dba7b-95fd-47ba-aca2-59fe46f219a7  SNAC: w6d50tkt  VIAF: 64319628   WorldCat (עם VIAF): 64319628
שמואל עינב (איש עסקים)

ערך זה עוסק באיש עסקים וסוחר קרקעות. אם התכוונתם לפרופסור בהנדסה ביו-רפואית באוניברסיטת תל אביב, ראו .
| --- | --- |
אין תמונה חופשית
 לידה:  1922 
 פטירה:  29 באפריל 2018 (בגיל 96 בערך) 
 מדינה:  ישראל 
 
שמואל (מוליק) עינב (1922 – 29 באפריל 2018) היה איש עסקים וסוחר קרקעות ביהודה ושומרון. הורשע בתיווך לשוחד למפלגת הליכוד בבחירות לכנסת האחת עשרה.
ביוגרפיה > הרשעה בשוחד

באוגוסט 1985, נחקר עינב ב"פרשת הקרקעות", חקירת משטרה שבדקה חשדות להונאה ומרמה במספר יוזמות להקמת התנחלויות על יד יזמים פרטיים ביהודה ושומרון. באחת מהעדויות סיפר על פגישה משולשת בינו לבין ראש הממשלה יצחק שמיר וסגן שר החקלאות מיכאל דקל, שבה הוא העלה את הבעיות העומדות לפני סוחרי הקרקעות ביהודה ושומרון, ושמיר הבטיח לבדוק את העניין עם שר המשפטים, בעוד מיכאל דקל מסביר לו בנוכחות שמיר את המצב הקשה מבחינה כספית של הליכוד לפני הבחירות. כמן כן העיד כי נפגש עם מיכאל דקל ועם עוזרו אבי צור עשרות פעמים. באחת הפגישות שקדמו לבחירות לכנסת בשנת 1984 שאלו אותו צור ודקל אם יהיה מוכן לעזור לתנועת החרות ולליכוד, ואם יהיה מוכן לעזור להם בהתרמת יזמים שעסקו בקרקעות ביהודה ושומרון. עינב סיפר בעדותו גם על הפגישה במשרד ראש הממשלה בירושלים עם סוחרי קרקעות ויזמים וביניהם שותפו, סוחר הקרקעות אחמד עודה (שאחר כך היה עד מדינה). בפגישה נכחו מיכאל דקל ואבי צור. כל אחד מהיזמים והסוחרים העלה את בעיותיו, שמיר שמע ולדברי עינב, הבטיח שיעזור ויטפל בצורה כללית בכל הנושאים ששמע. לאחר מכן, יצא שמיר עם דקל, ואילו צור קבע פגישות עם האנשים בנפרד בעניין התרומה למפלגה, וחלק מהסוחרים אכן תרמו. עודה, על פי עדותו, תרם 50,000 דולר לליכוד.
במהלך משפטו של עינב העיד יצחק שמיר. זו הייתה הפעם הראשונה שראש הממשלה בישראל העיד במשפט פלילי. עינב הורשע בתיווך לשוחד ושותפו אחמד עודה הורשע במתן שוחד ונידון לארבע וחצי שנות מאסר.
משפחתו

בנו יפתח עינב, הצטרף לעסקי אביו בשנות ה-90 של המאה ה-20, והיה מעורב בפרויקט "הר שמואל" ו"מתתיהו מזרח".
ספרו

בדרכי שלי, 2013
וולבי זריז

| וולבי זריז |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קנגורו
משפחה:: קנגוריים
סוג:: Notamacropus
מין:: וולבי זריז
שם מדעי
 Notamacropus agilis ‏גולד, 1842
תחום תפוצה


וולבי זריז (שם מדעי: Macropus agilis) הוא מין של יונק כיס מהסוג קנגורו שבמשפחת הקנגוריים החי בצפון אוסטרליה ובדרום-מזרח גינאה החדשה.
מאפיינים

וולבי זה בעל פרווה כתומה עד אפורה ומזכיר במראהו קנגורו אדום אך קטן בהרבה. הזכרים גדולים יותר מהנקבות ומגיעים לאורך ממוצע 85 ס"מ ולמשקל 16—27 ק"ג. הנקבות מגיעות לאורך ממוצע של 7 ס"מ ולמשקל 9—15 ק"ג. לוולבי זנב גמיש וארוך יותר מגופו. האוזניים שחורות וארוכות יחסית ועל הלחיים פס שחור עבה.
הוולבים מצוים באזור צפון אוסטרליה ודרום גינאה החדשה בתחומי יערות פתוחים לחים, בילבונג, ערבות עשב, ביצות ולפעמים גם באזורים חקלאות כמו אדמות מרעה ומטעי קנה סוכר. הם ניזונים בתנוחה שפופה מעשבים לבד או בקבוצות קטנות. באזורים רגישים לטורפים הם יימצאו בחבורות גדולות היכולות לקלוט את האויב בקלות. בעונה היבשה הם ניזונים ממגוון מזונות כמו פרחים, פירות וזרעים שונים, עלים, קליפות עצים ושורשים.
הוולבי גם שותה מים אך באזורים בהם שורצים תניני ים או תניני מים מתוקים הם יעדיפו לחפור מים בשלוליות ברחבי הבילבונג או בקרבת החופים כדי להימנע מטריפה.
תת-מינים

M. a. agilis - מצוי בטריטוריה הצפונית.
M. a. jardinii - מצוי בחופי צפון ומזרח קווינסלנד.
M. a. nigrescens - מצוי בארץ ארנהם ובקימברלי שבאוסטרליה המערבית.
M. a. papuanus - מצוי בדרום ודרום-מזרח פפואה ניו גיני ובאיים הסמוכים.
הערות שוליים

↑  וולבי זריז באתר הרשימה האדומה של IUCN
| קנגוריים |
| --- | --- | --- |
| וולביים ארנביים מפוספסים | וולביים ארנביים מפוספסים |  |
| וולבי ארנבי מפוספס | וולבי ארנבי מפוספס (סוג ומין יחיד) |   |
| קנגורים | קנגורים |   |
| קנגורו | קנגורו אפור מזרחי • קנגורו אפור מערבי • קנגורו אדום • וולארו האנטילופה • וולארו מצוי • וולארו שחור • וולבי אגיל • וולבי שחור-פס • וולבי טמר • וולבי סבך מערבי • וולבי פרמה • וולבי זנב-שוט • וולבי אדום-צוואר |   |
| קנגורו אילני | קנגורו אילני אפרורי • קנגורו אילני לומהולץ • קנגורו אילני בנט • קנגורו אילני דובי • קנגורו אילני הואון • קנגורו אילני דוריה • קנגורו אילני סרי • קנגורו אילני גודפלו • קנגורו אילני עטוי-זהב • קנגורו אילני שפלתי • קנגורו אילני הוזר • קנגורו אילני וונדיוואי • איפולה • דינגיסו • טנקיל |   |
| וולבי הצבי | וולבי צבי שחור • וולבי צבי לבן-פס • וולבי צבי אפור • וולבי צבי חום |   |
| וולבי יערוני | וולבי יערוני מקלאי • וולבי יערוני זוטר |   |
| וולבי ארנבי | וולבי ארנבי ממושקף • וולבי ארנבי אדמוני |   |
| וולבי זנב-מסמר | וולבי זנב-מסמר מרוסן • וולבי זנב-מסמר צפוני |   |
| וולבי הסלע | וולבי סלע קצר-אוזן • וולבי סלע וילקינס • וולבי סלע פרוסרפיני • וולבי סלע רוטשילד • וולבי סלע צהוב-רגל • וולבי סלע אלייד • וולבי סלע כף-יורק • וולבי סלע גודמן • וולבי סלע הרברט • וולבי סלע חדגוני • וולבי סלע שחור-צד • וולבי סלע מאריבה • וולבי סלע זנב-מברשת • וולבי סלע סגול-צוואר • וולבי סלע שרמן • מונג'ון • נברלק |   |
| פדמלון | פדמלון טסמני • פדמלון בראון • פדמלון כהה • פדמלון קלבי • פדמלון ההרים • פדמלון אדום-רגל • פדמלון אדום-צוואר |   |
| וולבי ביצות | וולבי ביצות (סוג ומין יחיד) |   |
| קווקה | קווקה (סוג ומין יחיד) |   |
Sunday Mornin'

| --- | --- |
 סינגל בביצוע Spanky and Our Gang
 מתוך האלבום Like to Get to Know You
 יצא לאור:  1967 
 סוגה:  סאנשיין פופ 
 שפה:  עברית, אנגלית 
 בי-סייד:  Sunday Mornin' 
 חברת תקליטים:  מרקורי רקורדס, Disques Festival 
 כתיבה:  מרגו גוריאן 
 
"'Sunday Mornin" (בעברית: "בוקר יום ראשון") הוא שיר באנגלית שכתבה (מילים ולחן) היוצרת והזמרת האמריקאית מרגו גוריאן. השיר התפרסם לראשונה ב-1967 על ידי הלהקה האמריקאית "Spanky and Our Gang", והגיע בתחילת 1968 למקום ה-30 בדירוג הבילבורד הוט 100. השיר זכה לביצועים רבים, בהם גם של גוריאן עצמה ב-1968.
השיר בגרסתו העברית, שנקראה "בוא הביתה", למילים של אבי קורן ועיבוד מוזיקלי של אלכס וייס, זכה להצלחה גדולה בישראל בביצועה של שולה חן, כשנכלל בסוף 1969 בתקליטה אריך הנגן "שלכם, שולה חן".
גרסת המקור

להקת "Spanky and Our Gang" הייתה להקת פולק רוק שפעלה בארצות הברית בשנות ה-60. היא הונהגה על ידי הזמרת המובילה בלהקה, איליין (ספנקי) מקפרלנד, ובלטה בהרמוניות הקוליות בשיריה.
השיר הוא שיר אהבה שליו הנפתח במילים:
Sunday mornin,

Sun shining from your eyes

Sleepy face

Smiling into mine
מרגו גוריאן ביצעה אותו בתקליטה אריך הנגן "Take a Picture" ובצד ב' בתקליטון שלה שצד א' בו היה סינגל בשם "Spanky and Our Gang", שיר שכתבה כהקדשה ללהקה שפרסמה את להיטה. תקליטה זכה לשבחי הביקורת, אך עקב סירובה של גוריאן להופיע ולציית לתכתיבי חברת התקליטים (Bell Records), ביטלה זו את החוזה של הזמרת ובכך הגיעה לסיומה, למעשה, הקריירה של גוריאן כזמרת.
הגרסה העברית "בוא הביתה"

זמן לא רב לאחר יציאת גרסת המקור של מחברת השיר יצא השיר לאור בישראל בביצועה של שולה חן בשם "בוא הביתה", ונעשה תוך זמן קצר פופולרי. השיר היה הרצועה הפותחת בתקליט אריך הנגן "שלכם, שולה חן", שהיה תקליט הבכורה של שולה חן לאחר שחרורה מלהקת הנח"ל, שבה הייתה סולנית בולטת. המילים בגרסה העברית נכתבו על ידי אבי קורן, שהיה נשוי לשולה חן. מילות השיר הן קריאה של אישה לבן זוגה לשוב הביתה, ייתכן שלאחר מריבה. שורות הפתיחה הן:
"בוא הביתה

אני כבר לא אומר

אף מילה

לא אהיה רעה"
השיר בלט בעיבוד המוזיקלי העשיר שלו שנעשה על ידי המעבד המוזיקלי אלכס וייס, שעיבד את כל התקליט. במיוחד בולטת פתיחת השיר - קטע אינסטרומנטלי שאורכו מעל חצי דקה ובולטים בו כלי הקשת שאליהם מצטרפת גיטרה בס ובהמשך תופים, לקראת תחילת השירה הנפתחת בקריאה "בוא הביתה". הליווי המוזיקלי בשיר ובתקליט כולו בוצע על ידי תזמורת אולפן ההקלטות של סי בי אס ישראל. בין קולות הליווי הגבריים ניתן לשמוע את קולותיהם של חבריה של חן ללהקת הנח"ל: שלום חנוך וחנן יובל.
השיר זכה לפרסום מחודש אחרי כ-40 שנה בעת שחברת "תנובה" החלה להשתמש בו כרקע מוזיקלי לפרסומות טלוויזיה עבור גבינת קוטג'. המילים "בוא הביתה" נתפסות בפרסומת כקריאה רגשית לשוב אל הבית המשפחתי החם, המוכר והאהוב.
סימפול של הפתיח של השיר מופיע ברצועה הראשונה של אלבום הקונספט של להקת טיפקס, "דיסקו מנאייק" שהופיע ב-1999. הרצועה הקצרה, שאורכה דקה אחת, נקראת "מתנ"ס הקסמים", ועל רקע הביצוע המקורי של השיר מתאר בקצרה הילד אליעד נחום את המציאות הקשה המתוארת בהמשך האלבום כסוג של מופע קסמים.
מ-16 בנובמבר 2023, במהלך מלחמת חרבות ברזל, תחנות הרדיו גלגלצ, גלי צה"ל, eco99fm ורדיוס 100fm החלו להשמיע את השיר בכל יום בשעה 17:00 למען החזרת החטופים ממתקפת הפתע על ישראל. בעקבות זאת, הגיע השיר למקום ה-17 במצעד השבועי של מדיה פורסט. ב-7 ביולי 2024 גלגלצ החליטו להמשיך במסורת לבדם, והחלו לנגן בשעה זו בכל יום את השיר "תחזור" של הפרויקט של עידן רייכל ורוני דלומי.
הערות שוליים

↑  Douglas Wolk, Taken pictures The Margo Guryan revival, באתר bostonphoenix.com ‏, אוגוסט 2001
↑  Benjamin Sand, Steal yr face: Margo Guryan, באתר מגזין "Bad Sounds"‏ 31 במאי 2013
↑  יואב קוטנר, ביוגרפיה של שולה חן, באתר MOOMA
↑  המצעד השבועי של מדיה פורסט, באתר מדיה פורסט, ‏10 בדצמבר 2023
פפה הצפרדע

| --- | --- |

 הופעה ראשונה:  Boy's Club 
 יוצרים:  מאט פיורי 
 
פֵּפֶּה הצפרדע הוא מם אינטרנט של צפרדע מואנש  ירוק בעל גוף דמוי אדם. המקור של פפה הוא בקומיקס "Boy's Club" משנת 2005 מאת מאט פיורי. פפה הצפרדע הפך במקור למם אינטרנט במהלך שנת 2008 כאשר הפופולריות שלו גדלה בהתמדה ברחבי הפלטפורמות מייספייס, Gaia Online ו-4chan. עד 2015 פפה הצפרדע הפך לאחד מהממים הפופולריים ביותר שהיו בשימוש בפלטפורמות 4chan וטאמבלר.
פפה הצפרדע, דמות א-פוליטית במקור, הפך במהלך השנים 2015–2016 ואילך לסמל של תנועת הימין האלטרנטיבי. בעקבות כך במהלך 2016 ארגון הליגה נגד השמצה כלל את פפה הצפרדע במסד הנתונים של סמלי השנאה של הארגון, אך הארגון ציין גם כי ברוב המקרים השימוש בפפה הצפרדע לא נעשה בהקשר הקשור לשנאה כלפי קבוצות אנשים אחרות. היוצר של פפה הצפרדע מאט פיורי הביע בעבר את מורת רוחו מכך שפפה הצפרדע משמש כיום כסמל שנאה והוא אף תבע על כך ארגונים שונים.
בשנת 2019 המפגינים במחאות בהונג קונג עשו שימוש בדמותו של פפה הצפרדע בהפגנותיהם. למרות השימוש בהקשר פוליטי, השימוש בדמותו של פפה הצפרדע בהונג קונג אינו נתפס כקשור לאידאולוגיה של הימין האלטרנטיבי. פיורי בירך על כך שהמפגינים בהונג קונג עשו שימוש בדמותו של פפה הצפרדע.
פפה הצפרדע ממשיך להיות פופולרי במיוחד בפלטפורמות מדיה חברתית כמו 4chan,‏ Twitch,‏ Reddit ודיסקורד.
הערות שוליים

↑  Khan, Imad (12 באפריל 2015). "4chan's Pepe the Frog is bigger than ever—and his creator feels good, man". The Daily Dot. ארכיון מ-29 ביוני 2016. נבדק ב-4 בינואר 2016. {{cite web}}:  (עזרה)
↑  Hathaway, Jay (9 בדצמבר 2015). "Tumblr's Biggest Meme of 2015 Was Pepe the Frog". Daily Intelligencer. New York. ארכיון מ-25 ביולי 2017. נבדק ב-2017-09-14. {{cite web}}:  (עזרה)
ערך זה הוא קצרמרבנושא טכנולוגיה ובנושא תרבות. אתם מוזמנים לתרום לוויקיפדיה ו.
גלי (שיר של אהוד מנור)

| --- | --- |
 סינגל בביצוע רבקה זהר ונועם קניאל
 מתוך האלבום פסטיבל שירי ילדים מס. 2
 יצא לאור:  1971
 סוגה:  שיר ילדים
 שפה:  עברית
 אורך:  3:57
 חברת תקליטים:  אמיר ואפרת
 כתיבה:  אהוד מנור
 לחן:  קובי אשרת
 
"גלי" הוא שיר שכתב אהוד מנור והלחין קובי אושרת עבור פסטיבל שירי הילדים של שנת 1971 בביצוע של הזמרת רבקה זהר ושל ילד הפלא נועם קניאל. השיר הגיע למקום השני, וזיכה את קניאל הצעיר בפרסום רב.
השיר הוא שיר אהבה ממנור האב לבתו גלי.
בתו של אהוד מנור, ד"ר גלי מנור, היא חוקרת ספרות ושירה. בין השאר היא חוקרת את שירי אביה ותרומתם לתרבות הישראלית.
שירים נוספים שכתב אהוד מנור על בתו הבכור גלי, הם 'ילדותי השניה' שהלחין מתי כספי ו'גלי בוכה בלילה' שהלחינה נורית הירש.
על בתו השנייה, ליבי, כתב מנור את השיר 'אחותי הקטנה'
בתרבות

גלי היא הצגה לילדים בתיאטרון אורנה פורת שכתב וביים עופר שפריר, על בסיס שיריו של אהוד מנור.